ป.ป.ส. เดินหน้า 3 กรอบนโยบายหลัก พร้อมวอนทุกคนในสังคมสานพลังช่วยกันแก้ปัญหายาเสพติดอย่างยั่งยืน
วันต่อต้านยาเสพติดโลก เลขาธิการ ป.ป.ส. เผยเดินหน้า 3 กรอบนโยบายหลัก พร้อมวอนทุกคนในสังคมสานพลังช่วยกันแก้ปัญหายาเสพติดอย่างยั่งยืนนายนิยม เติมศรีสุข เลขาธิการคณะกรรมการป้องกันและปราบปรามยาเสพติด (ป.ป.ส.) กล่าวว่า องค์การสหประชาชาติ ได้กำหนดให้วันที่ 26 มิถุนายนของทุกปี เป็นวันต่อต้านยาเสพติดโลก เพื่อให้ประเทศสมาชิกทั่วโลกตระหนักถึงปัญหายาเสพติดที่สร้างผลกระทบในทุกมิติ ซึ่งประเทศไทยจริงจังกับการแก้ปัญหายาเสพติดมาอย่างต่อเนื่องและมีการทำกิจกรรมต่อต้านยาเสพติดตลอดเดือน มิ.ย.ติดต่อกันมาถึง 30 ปีแล้ว โดยกิจกรรมที่เป็นสัญลักษณ์คือการเผาทำลายยาเสพติดให้โทษของกลางที่สิ้นสุดคดีแล้วเพื่อให้ประชาชนมั่นใจว่ายาเสพติดที่จับได้จะไม่กลับเข้าไปในวงจรทำลายสังคมได้อีก โดยวันนี้มีการเผาทำลายยาเสพติดกว่า 16 ตัน นอกจากนี้ยังมีพิธีมอบโล่และประกาศเกียรติคุณกับบุคคลหรือองค์กรที่มีผลงานยอดเยี่ยมและดีเด่นในการป้องกันและแก้ไขปัญหายาเสพติดที่สโมสรทหารบก เพื่อให้เกิดความภาคภูมิใจและขยายผลความร่วมมือในการแก้ปัญหายาเสพติดเพิ่มขึ้น ซึ่งความร่วมมือจากทุกภาคส่วนโดยเฉพาะภาคประชาชนถือเป็นหัวใจสำคัญที่จะทำให้การป้องกันและปราบปรามปัญหายาเสพติดประสบความสำเร็จ ถือเป็น 1 ใน 3 กรอบใหญ่ตามนโยบายของนายกรัฐมนตรีในการแก้ปัญหายาเสพติดภาพรวม (----ปล่อยเสียง---)ส่วนนโยบายอีก 2 กรอบใหญ่เพื่อการแก้ปัญหายาเสพติด นายนิยม เติมศรีสุข กล่าวว่า 1.ประสานความร่วมมือประเทศเพื่อนบ้านลดขนาดปัญหาพื้นที่สามเหลี่ยมทองคำ ไม่ให้เป็นแหล่งผลิตยาเสพติด โดยไทยให้การสนบัสนุนประเทศเพื่อนบ้าน ทั้งมาตรการปราบปราม ป้องกัน บำบัดรักษา พร้อมพัฒนาทางเลือกเพื่อให้ประชาชนในพื้นที่บริเวณที่ตั้งแหล่งผลิตมีคุณภาพชีวิตที่ดีขึ้น 2.คือการลดความต้องการเสพทั้งในส่วนของผู้เสพรายใหม่โดยเฉพาะกลุ่มเยาวชน รวมถึงลดการกลับไปเสพซ้ำในกลุ่มผู้ป่วยที่ผ่านการบำบัดยาเสพติดไปแล้วด้วยการให้โอกาสกลับคืนสู่สังคมและใช้ชีวิตอย่างปกติสุข ซึ่งทั้งหมดต้องได้รับความร่วมมือจากทุกคนในสังคม